Document ID: /roh_data/filtered/fineweb-2-filterrobots_roh.jsonl.gz/9073

Il 1936 sto il Parc Naziunal acceptar in’emprima sconfitta: sin giavisch da la vischnanca da Scuol vegn la Val Tavrü puspè separada dal Parc.
L’onn 1957 accepta la populaziun svizra, suenter cumbats da votaziuns fitg hectics, da dar la concessiun a las Ovras Electricas Engiadinaisas per trair a niz l’aua dal Spöl sin il territori dal Parc Naziunal. Quai mida il sistem ecologic dal Spöl da maniera persistenta.
Il 1968 vegn inaugurada la Chasa dal Parc a Zernez, nua ch’èn domiciliadas a partir dal 2008 l’administraziun communala e la scolina.
Il 1980 procuran la nova lescha dal Parc Naziunal ed in’ordinaziun chantunala per ina clera basa giuridica per il Parc Naziunal.
L’onn 2000 vegn il Parc Naziunal engrondì per 3,6 kilometers quadrat tras la regiun da Macun cun tut ses lais. L’idea da stgaffir enturn il Parc Naziunal existent ina zona circumdanta na chatta betg ina maioritad en la populaziun.